《元宵用前韵》
明代·林瀚

上元恩典岁重申，赐假经旬日自寅。万井笙歌宫间羽，九街灯火夜为辰。

都人踏月真成队，国士观光合用宾。明旦上林花一放，暖风先报玉京春。

作者简介：（1434—1519）明福建闽县人，字亨大。成化二年进士。授编修。正德时官南京兵部侍郎，条上时政十二事，因语涉近幸，多格不行。与守备中官不合，又裁抑内臣因进贡经南京者，为刘瑾所恨，谪浙江参政，致仕。瑾诛，复官。谥文安。有《文安公集》。